Diari Oficial de la Generalitat Valenciana


Sumari del DOGV 3694, del 23-02-2000 (2000/981)

RESOLUCIÓ de 24 de novembre de 1999, del conseller d’Obres Públiques, Urbanisme i Transports, per la qual es va emetre informe favorable i en conseqüència es va aprovar definitivament l’homologació i pla parcial Lloma Llarga, del Pla General de Paterna.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/981


Data del document
:   24-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Paterna
    * pla d'urbanisme

RESOLUCIÓ de 24 de novembre de 1999, del conseller d'Obres Públiques, Urbanisme i Transports, per la qual es va emetre informe favorable i en conseqüència es va aprovar definitivament l'homologació i pla parcial Lloma Llarga, del Pla General de Paterna. [2000/X981]
  
Vist l'expedient que fa referència a l'homologació i modificació del pla parcial Lloma Llarga del Pla General d'Ordenació Urbana de Paterna (València), i de conformitat amb els següents,
  
Antecedents de fet
  
Primer. El projecte es va sotmetre a informació pública per mitjà d'un decret de l'Alcaldia, de 29 d'abril de 1999. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan el 27 de maig de 1999.
  
Segon. El projecte consta d'homologació i text refós del pla parcial. Alhora, l'homologació conté memòria justificativa, plànols d'informació i plànols d'ordenació. D'altra banda, el text refós del pla parcial inclou memòria informativa, memòria justificativa, ordenances, plànols d'informació i plànols d'ordenació.
  
Tercer. La Divisió de Carreteres de la Direcció General d'Obres Públiques, de la Conselleria d'Obres Públiques, Urbanisme i Transports, va emetre un informe favorable el 23 de setembre de 1999.
  
Quart. Paterna té un pla general aprovat definitivament per la Comissió Territorial d'Urbanisme el 15 de novembre de 1990. El text refós del pla parcial Lloma Llarga va ser aprovat definitivament el dia 23 de juliol de 1997.
  
Cinqué. La comissió informativa de la Comissió Territorial d'Urbanisme de València, en la sessió del dia 24 de setembre de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Sisé. La Comissió Territorial d'Urbanisme de València, reunida en la sessió d'1 d'octubre de 1999, va acordar emetre un informe favorable sobre el present expedient d'homologació i modificació del pla parcial Lloma Llarga, del municipi de Paterna.
  
Fonaments de dret
  
Primer. Respecte del procediment, en el cas present, s'han observat les prescripcions legalment establertes per a la tramitació de plans parcials i expedients d'homologació d'aquesta classe, les quals estan constituïdes pels articles 44 i 52 en relació amb el 54 i la disposició transitòria primera, apartat 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius i la documentació està completa.
  
Segon. Quant al fons de l'assumpte, l'objecte del projecte és la modificació de diversos aspectes del pla parcial aprovat i l'homologació del sector a les determinacions de la LRAU.
  
Modificacions del pla parcial
  
Es planteja un increment del nombre d'habitatges i, consegüentment, de la densitat d'habitatges, sense alterar l'edificabilitat total. En concret, es passa de 2.880 habitatges a 3.226 habitatges, la qual cosa representa un canvi de densitat de 60 habitatge/ha a 75 habitatge/ha. L'edificabilitat total es manté en 447.370 m²t.
  
Aquesta modificació es justifica en què la demanda en la zona del mercat immobiliari exigeix avui tipologies edificatòries més reduïdes (al voltant dels 100 m², amb 2 o 3 dormitoris) que les previstes en l'ordenació vigent (130 m² de superfície mitjana).
  
L'augment del nombre d'habitatges implica un increment poblacional de 1.246 habitants que, a raó de 5.000 m² per cada miler complet d'habitants, exigeixen, estrictament 5.000 m² de parc públic. En el projecte es planteja un increment de 2 x 5.000 m² = 10.000 m² de parc públic.
  
L'edificabilitat total es redistribueix entre els diversos usos previstos en el pla parcial i es modifica respecte de l'ordenació vigent, tal com es resumeix en el quadre següent:
  
Ús PP vigent Mod. PP Diferència
  
Residencial 123.027 m²s 141.320 m²s + 18.293 m²s
  
 373.274 m²t 408.462 m²t + 35.188 m²t
  
Comercial (1) (1)
  
 11.520 m²t 11.520 m²t 0
  
Terciari 14.927 m²s 7.956 m²s - 6.971 m²s
  
 20.285 m²t 7.956 m²t - 12.329 m²t
  
Industrial 4.960 m²s ------------ - 4.960 m²s
  
 11.488 m²t ------------ - 11.488 m²t
  
Dotacions privades 70.359 m²s 52.703 m²s - 17.656 m²s
  
 30.803 m²t 19.432 m²t - 11.371 m²t
  
TOTAL 213.273 m²s 201.979 m²s - 11.294 m²s
  
 447.370 m²t 447.370 m²t 0
  
(1) La superfície d'ús comercial s'inclou en la superfície de terrenys residencials
  
Homologació
  
- Delimitació del sector: es manté la que estableix tant el pla general vigent com el pla parcial ja aprovat.
  
- Xarxa primària: es qualifiquen 52.630 m² de parc públic de la xarxa primària. En matèria viària, es defineixen com a estructurals les carreteres que envolten el sector i les dues connexions nord i sud amb les carreteres esmentades.
  
- Aprofitament tipus: es manté l'aprofitament de 0,92 m²t/m²s definit en el pla general i en el pla parcial.
  
- Directrius de l'ordenació: es mantenen les que va establir el pla general i van ser desplegades en el pla parcial aprovat.
  
Tercer. La documentació està completa, a l'efecte del compliment del que estableixen els articles 27 i 28 de la LRAU i en la instrucció d'homologació.
  
Quart. Es procedeix a l'homologació del sector com a conseqüència de les modificacions introduïdes en el pla parcial, ja que afecten determinacions de l'ordenació estructural com és la densitat d'habitatges. En conseqüència, es tracta d'una homologació modificativa i sectorial, tal com estan definits aquests conceptes en la Instrucció d'homologació.
  
Cinqué. La reserva de parc públic de la xarxa primària que es qualifica no compleix, en principi, les condicions dimensionals exigides per als parcs públics en l'article 34 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (d'ara endavant, RPCV). No obstant això, l'article 17 de l'annex al RPCV permet expressament que si l'increment poblacional no supera els 5.000 habitants, la reserva suplementària de xarxa primària es puga satisfer amb jardins (PJL) en lloc de parcs (PQL).
  
Sisé. Amb motiu de l'homologació es reconsideren les dotacions, de manera que algunes de les zones verdes del pla parcial anterior es qualifiquen de parc públic de xarxa primària. Globalment es qualifiquen 52.630 m² de parc públic de xarxa primària, però tota aqueixa superfície no és una nova dotació, sinó que una part d'ella és, com s'ha dit, una requalificació de les zones verdes del pla parcial anterior. En conjunt, les dotacions públiques s'incrementen en 10.000 m² (a costa de parcel·les d'aprofitament privat), la qual cosa compensa l'increment poblacional generat amb la modificació proposada.
  
Seté. A més de l'increment de parc públic de xarxa primària derivat de l'augment de població, la nova ordenació ha de complir els estàndards dotacionals exigibles per al planejament parcial. En aquest sentit, l'article 17 de l'annex al RPCV indica que si en la zona afectada per la modificació es complien els estàndards exigibles per al planejament parcial, la nova ordenació, que resulta de la modificació, també haurà de complir-los. Així, el pla parcial vigent es va aprovar amb els estàndards de l'annex al Reglament de planejament de la Llei del Sòl estatal, per la qual cosa la modificació ha de complir aquests estàndards. La justificació del compliment dels estàndards dotacionals, en funció de les 3.226 habitatges propostes en la modificació, es resumeix en el quadre següent:
  
PARÀMETRE RP estatal PLA PARCIAL COMPLEIX
  
Zones verdes 67.746 m²s 85.952 m²s SÍ
  
 21 m²s/viv 26,64 m²s/habitatges
  
Centres docents 51.616 m²s 54.202 m²s SI
  
 16 m²s/viv 16,80 m²s/habitatges
  
Serveis d'interès
  
social 58.068 m²s 58.551 m²s SÍ
  
 18 m²s/viv 18,15 m²s/habitatges
  
Vuité. Les determinacions contingudes en l'homologació s'ajusten al que estableix el punt II.9 de la Instrucció d'homologació quant a la documentació que s'ha de formalitzar i documents gràfics en els quals queda correctament dibuixada i identificada la xarxa primera d'infraestructures i dotacions públiques i es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Nové. La modificació comporta una diferent qualificació o ús urbanístic de zones verdes anteriorment previstes (parcel·la de dotació assistencial privada DAS de 4.995 m² de superfície sobre anterior zona verda), per la qual cosa requereix un informe previ del Consell Superior d'Urbanisme -substituït per informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de la llei esmentada.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el Pla, sinó que la modificació té un altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
En relació amb el contingut de la modificació de zones verdes que planteja el projecte, des del punt de vista quantitatiu es produeix un increment global de les zones verdes qualificades, que passen de 86.595 m² a 90.952 m². Qualitativament, la disposició de zones verdes de la modificació proposada és molt semblant a la de l'ordenació vigent, amb la millora que comporta la introducció de dues noves zones verdes en els espais centrals de les àrees nord i sud de l'actuació.
  
Deu. La modificació comporta una diferent qualificació o ús urbanístic de zones verdes, per la qual cosa requereix un informe previ del Consell Superior d'Urbanisme, substituït per informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme en aplicació de la disposició transitòria novena de la LRAU i de conformitat amb el que estableix l'article 55.4 d'aquesta llei.
  
Onze. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa aplicable, resolc:
  
Emetre un informe favorable i en conseqüència aprovar definitivament l'homologació i pla parcial Lloma Llarga, del Pla General de Paterna.
  
La present resolució amb transcripció de les normes urbanístiques es publicarà en el Butlletí Oficial de la Província de València, sense perjudici de publicar addicionalment una ressenya en el Diari Oficial de la Generalitat Valenciana, d'acord amb la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que estableixen l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 24 de novembre de 1999.- El conseller d'Obres Públiques, Urbanisme i Transports: José Ramón García Antón.
  
València, 7 de febrer de 2000.- El secretari general: Gaspar Peral Ribelles.